Larix
Larix decidua Plantae — Pinophyta Classis : Pinopsida  Ordo : Pinales  Familia : Pinaceae  Genus : Larix  Philippus Miller     Subdivisiones: Species Larix est genus plantarum coniferarum (subdivisionis Gymnospermarum) e familia Pinacearum. Ab omnibus aliis Pinaceis Larix et Pseudolarix foliis deciduis differunt, Larix autem a Pseudolarice cono post semina eiecta haud sese resolventem. Species laricum antiquissima, Larix altoborealis, e serie Eocaena Canadae septentrionalis descripta est. Species autem hodiernae circa decem sunt, in zona temperata hemisphaerii borealis crescentes, exempli gratia: Larix decidua, species montana Europaea: Larix decidua ssp. decidua, in Alpis et Carpathibus crescens; Larix decidua ssp. polonica, subspecies hybrida inter L. deciduam ssp. deciduam et L. sibiricam, e Montibus Sanctae Crucis descripta; Larix sibirica et Larix gmelinii, species in silvis Siberiae communes; Larix laricina, species Americana.